钦定古今图书集成/明伦汇编/闺媛典/第369卷 > 马姑
## 钦定古今图书集成/明伦汇编/闺媛典/第369卷 > 马姑

按《高平县志》：马姑，永平人。幼慕仙，欲求栖真之所。中
统初，至上党壶关，居数日，语人曰：“此非吾之所止。”后
于县西三十五里通义村依山结庐，日以炼形为事。
庐侧产异草，香闻数里，鸦鹊时鸣，群向飞集，若有驱
之者。一旦净几焚香，谓麻姑将至。少顷，正襟而逝。后
人每见姑星冠霞帔，里人惊异，筑祠奉祀。